*Proiect*

**GUVERNUL REPUBLICII MOLDOVA**

**HOTĂRÂRE nr.** \_\_\_\_\_\_\_\_\_\_\_

din \_\_\_\_\_\_\_\_\_

Chișinău

**cu privire la instituirea Comisiei de cercetare prealabilă pentru**

**declararea utilităţii publice de interes naţional a lucrărilor**

**de extindere a Portului de Pasageri și Mărfuri Giurgiulești**

În temeiul art. 7 alin. (2) din Legea exproprierii pentru cauză de utilitate publică nr. 488/1999 (Monitorul Oficial al Republicii Moldova, 2000, nr. 42-44, art. 311), cu modificările ulterioare, Guvernul

**HOTĂRĂȘTE:**

**1.** Se instituie Comisia de cercetare prealabilă pentru declararea utilităţii publice de interes naţional a lucrărilor de extindere a Portului de Pasageri și Mărfuri Giurgiulești.

**2.** Se aprobă Componenţa nominală a Comisiei de cercetare prealabilă pentru declararea utilităţii publice de interes naţional a lucrărilor de extindere a Portului de Pasageri și Mărfuri Giurgiulești, conform anexei.

**3.** Comisia nominalizată va activa în conformitate cu prevederile Regulamentului privind modul de cercetare prealabilă pentru declararea utilităţii publice a obiectului exproprierii, aprobat prin Hotărârea Guvernului nr. 660/2006.

**4.** Decizia şi rezultatele cercetării prealabile, consemnate în procesul-verbal al şedinţei de vot a Comisiei menţionate şi documentele aferente, vor fi prezentate Guvernului în termen de 30 de zile de la data desfăşurării şedinţei de vot.

**5.** În cazul eliberării din funcţia deţinută a unui sau a mai mulţi membri ai Comisiei nominalizate, atribuţiile lor în cadrul acesteia vor fi exercitate de către persoanele nou-desemnate în funcţiile respective, fără emiterea altei hotărâri a Guvernului.

**6.** Ţinerea lucrărilor de secretariat ale Comisiei menţionate va fi asigurată de către Instituția Publică Oficiul Amenajarea Teritoriului, Urbanism, Construcții și Locuințe.

**7.** Controlul asupra executării prezentei hotărâri se pune în sarcina Ministerului Infrastructurii şi Dezvoltării Regionale.

**8.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

**Contrasemnează:**

**Viceprim-ministru,**

**ministrul infrastructurii şi dezvoltării regionale Vladimir BOLEA**

**Ministrul Mediului Sergiu LAZARENCU**

**Ministra finanțelor Victoria BELOUS**

Anexă

la Hotărârea Guvernului

nr. \_\_\_\_\_ din \_\_\_\_\_\_\_\_\_\_\_\_\_ 2025

**COMPONENŢA NOMINALĂ**

**a Comisiei de cercetare prealabilă pentru declararea utilităţii publice**

**de interes naţional a lucrărilor de extindere**

**a Portului de Pasageri și Mărfuri Giurgiulești**

|  |  |
| --- | --- |
| PĂSCĂLUȚĂ Mircea | – secretar de stat al Ministerului Infrastructurii şi Dezvoltării Regionale, preşedinte al Comisiei |
| VORNIC Vladimir | – secretar de stat al Ministerului Culturii |
| CRAMARENCO Nicolina | – şefă a Secției juridice, Ministerul Mediului |
| JOSU Veronica | – consultantă principală a Direcției politici în domeniul conservării naturii și biosecurității, Ministerul Mediului |
| PANĂ Viorel | – şef al Direcţiei investiții, Ministerul Finanţelor |
| LUPEA Cristina | – consultantă principală a Secţiei politici în administrarea proprietăţii publice, Ministerul Dezvoltării Economice şi Digitalizării |
| COCIUG Victor | – șef al Direcției administrarea bunurilor imobile și relații funciare, Agenția Proprietății Publice |
| BASARAB Nicolae | – specialist principal al Direcției agricultură, relații funciare, cadastru și patrimoniu public, Consiliul rational Cahul |
| POVERJUC Dorin | – director al Agenției de Mediu |
| COTENCO Iulian | – director adjunct al Agenției „Moldsilva” |
| ROTARU Petru | – șef adjunct al Direcției fond forestier, arii protejate și regenerarea pădurii, Agenția „Moldsilva” |
| GĂLĂȚEANU Tatiana | – primar al satului Giurgiulești, raionul Cahul |